අල්ලස් පැමිණිලි දහස් ගණන්
අල්ලස් හෝ දූෂණ චෝදනා විමර්ශන කොමිෂන් සභාව වෙත ඉකුත් වර්ෂයේ දී 2023 පැමිණිලි 3431 ලැබී ඇති බැව් එම කොමිසම් සභාව සම්බන්ධයෙන් 2023 වර්ෂයට අදාළව නිකුත් කර ඇති කාර්යසාධන වාර්තාවේ සඳහන් වෙයි මින් පැමිණිලි කමිටුව වෙත යොමුකොට තිබූ පැමිණිලි සංඛ්යාව 2789කි අල්ලස් පැමිණිලි 131ක් දුෂණ පැමිණිලි 945ක් අයුතු වත්කම් ඉපයීම් සම්බන්ධ පැමිණිලි 76ක් ඇතුළු මුළු පැමිණිලි 1152ක් විමර්ශන සඳහා නියෝග ලැබී තිබූ බව ද මෙම වාර්තාවේ සඳහන් වේ ප්රමාණවත් කරුණු ඉදිරිපත් කර නොතිබීම සහ අල්ලස් පනතට අදාළ නොවීම හේතුවෙන් තවදුරටත් කටයුතු නොකිරීමට තීන්දුකොට ඇති පැමිණිලි සංඛ්යාව 766කි කොමිසම් සභා පනතට අදාළ නොවූ බැවින් ඉදිරි කටයුතු සඳහා වෙනත් ආයතන වෙත පැමිණිලි 613ක් යොමු කර තිබූ බව ද මෙම වාර්තාවේ සඳහන් වෙයි කොමිෂන් සභාව විසින් ඉකුත් වර්ෂයේ අල්ලස් හා දූෂණ සම්බන්ධයෙන් කරනු ලැබූ වැටලීම්වලින් සැකකරුවන් 57 දෙනකු අත්අඩංගුවට ගෙන ඇත අත්අඩංගුවට ගනු ලැබූ සැකකරුවන් අතර හිටපු පාර්ලිමේන්තු මන්ත්රීවරයකු ප්රාදේශීය සභාවේ හිටපු සභාපතිවරයකු පොලිස් පරීක්ෂක උපපොලිස් පරීක්ෂක විදුහල්පති ග්රාම නිලධාරීන් ඇතුළු රාජ්ය නිලධාරීන් වන බව මෙම වාර්තාවේ වැඩිදුරටත් සඳහන් වෙයි ලලිත් චාමින්ද